ग्रेजुएट उम्मीदवार 31 जुलाई तक कर सकेंगे अप्लाई; जानें- कहां मिलेगी पोस्टिंग
Rajasthan Sarkari Naukri 2023 Latest Sarkari Job Alert (29th June 2023) - Government Jobs Latest Govt Jobs Vacancies Eligibility And Selection Process Latest Details राजस्थान में सरकारी नौकरी की तैयारी कर रहे युवाओं के लिए शानदार मौका है। राजस्थान लोक सेवा आयोग ने 905 पदों पर ऑफिसर्स की भर्ती निकाली है।
राजस्थान में सरकारी नौकरी की तैयारी कर रहे युवाओं के लिए शानदार मौका है। राजस्थान लोक सेवा आयोग ने 905 पदों पर ऑफिसर्स की भर्ती निकाली है।
जिसके लिए ग्रेजुएशन कर चुके 40 साल तक की उम्र के उम्मीदवार राजस्थान लोक सेवा आयोग की ऑफिशल वेबसाइट पर जाकर 31 जुलाई तक ऑनलाइन अप्लाई कर सकते हैं।
उम्मीदवारों का सिलेक्शन रिटन टेस्ट और इंटरव्यू के आधार पर किया जाएगा। जिसमें सिलेक्ट होने पर उन्हें राजस्थान सरकार के अहम विभागों में ऑफिसर्स के पदों पर पोस्टिंग दी जाएगी।
राजस्थान सरकार द्वारा कुल 905 पदों पर भर्तियां की जा रही है। जिनमें से 424 पद राज्य सेवाओं के लिए है। जबकि 481 पद अधीनस्थ सेवाओं के लिए हैं।
हालांकि, यह संख्या अस्थायी है। परीक्षा के बाद जरुरत पड़ने पर RPSC पद बढ़ा या घटा भी सकती है।
RAS भर्ती 2023 वैकेंसी डिटेल्स (राज्य सेवा कुल पद 424)
RAS भर्ती 2023 वैकेंसी डिटेल्स (अधीनस्थ सेवा कुल 481 पद)
राज्य सेवा और अधीनस्थ सेवाओं के कुल पदों में आरक्षण व्यवस्था के तहत वर्गीकृत किया गया है। जिनमें सामान्य, ओबीसी, एससी, एसटी, ईडब्ल्यूएस, एमबीसी, विधवा, परितक्यता और पूर्व सैनिकों के लिए अलग अलग पद दिए गए हैं।
राजस्थान राज्य सेवा परीक्षा - 424 पद
राजस्थान अधीनस्थ सेवा - 481 पद
पहले प्री, फिर मेंस एक्जाम के बाद होंगे इंटरव्यू
RAS भर्ती में पहले प्रारम्भिक परीक्षा (प्री एग्जाम) पास करनी होती है। प्रारम्भिक परीक्षा में सामान्य ज्ञान और सामान्य विज्ञान का एक पेपर होगा जो कि कुल 200 नम्बर का होता है।
प्रारम्भिक परीक्षा में कुल पदों के 15 गुणा उम्मीदवार को मुख्य परीक्षा के लिए पात्र घोषित किया जाता है।
पात्र उम्मीदवार के लिए मुख्य परीक्षा में 200-200 नम्बर के चार पेपर होते हैं। पहला, दूसरा और तीसरा पेपर सामान्य अध्ययन के होते हैं।
जबकि चौथा पेपर सामान्य हिन्दी और सामान्य अंग्रेजी विषय का होता है। इन चारों पेपर में कुल पदों के तीन या चार गुणा उम्मीदवार को इंटरव्यू के लिए बुलाया जाता है।
इंटरव्यू के अंकों सहित मुख्य परीक्षा में आए कुल प्राप्ताकों के आधार पर उमीदवार का सिलेक्शन किया जाता है।
सैलरी 
भर्ती प्रक्रिया में सिलेक्ट होने पर उमीदवार को हर महीने 56 हजार 100 रुपए से लेकर एक लाख 70 हजार रुपए तक सैलरी दी जाएगी। इसके साथ ही उन्हें राज्य सरकार द्वारा अधिकारियों को मिलने वाली दूसरी मूलभूत सुविधाएं जैसे घर, गाड़ी और कर्मचारी भी दिए जाएंगे।
योग्यता
RAS भर्ती में आवेदन करने के लिए उम्मीदवारों के पास भारत में केंद्रीय या राज्य विधानमंडल के एक अधिनियम द्वारा मान्यता प्राप्त यूनीवर्सिटी से ग्रेजुएट होना जरुरी है।
आयु सीमा
भर्ती प्रक्रिया में 21 साल से अधिकतम 40 साल तक की उम्र के उम्मीदवार आवेदन कर सकेंगे। उम्मीदवार की आयु गणना एक जनवरी, 2024 को आधार मान की जाएगी। हालांकि आरक्षित श्रेणी के उम्मीदवारों को राज्य सरकार के नियमो के अनुसार छूट मिलेगी।
यह रहेगा परीक्षा शुल्क
ऐसे करें अप्लाई 
ऑनलाइन आवेदन करने से पहले ऑफिशियल नोटिफिकेशन को जरूर पढ़े..
नोट - हर दिन की तरह आज फिर से हम आपके लिए एक नई नौकरी की जानकारी लेकर आए है। अगर लगता है कि इससे आपके भाई-दोस्त या फिर रिश्तेदार की जरूरत पूरी होती है। तो उन्हें यह जरूर भेजें। ताकि भविष्य में होने वाली भर्ती परीक्षाओं में यह आपके और आपके दोस्त और रिश्तेदारों के लिए फायदेमंद साबित हों।
नौकरी के साथ ही देश दुनिया से जुड़ी तमाम खबरों के जानने के लिए पढ़ते रहे दैनिक भास्कर डिजिटल।
अब 10वीं-12वीं-ग्रेजुएट बेरोजगारों के लिए नौकरियों की भरमार : अगर आप जॉबलेस हैं और जयपुर में नौकरी ढूंढ रहे हैं तो भास्कर ऐप बनेगा आपका मददगार। हर महीने की 10 हजार से लेकर 25 हजार की सैलरी मिलेगी। जयपुर शहर में बैंक, कॉर्पोरेट ऑफिस, डिलीवरी बॉय से लेकर कोई भी नौकरी चाहिए तो भास्कर पर खोजें अपनी पसंदीदा जॉब। (यहां क्लिक कर जॉब देखें)
